**A) ZDROJE OHROZENIA**

**Možnými zdrojmi ohrozenia na území obce Vojňany sú:**

1. **Živelná pohroma** je mimoriadna udalosť, pri ktorej dôjde k nežiaducemu uvoľneniu

kumulovaných energií alebo hmôt v dôsledku nepriaznivého pôsobenia prírodných síl, pri

ktorej môžu pôsobiť nebezpečné látky alebo pôsobia ničivé faktory, ktoré majú negatívny

vplyv na život, zdravie alebo na majetok.

a) povodne a záplavy,

b) dážď, búrky a krupobitie,

c) vietor a víchrica,

d) extrémne nízka alebo vysoká teplota,

e) sneženie, snehové jazyky a záveje,

f) hmla, námraza, poľadovica,

g) zemetrasenie a zosuv pôdy.

2. **Havária** je mimoriadna udalosť, ktorá spôsobí odchylku od ustáleného prevádzkového

stavu, v dôsledku čoho dôjde k úniku nebezpečných látok alebo k pôsobeniu ničivých

faktorov, ktoré majú vplyv na život, zdravie a majetok.

a) požiare a výbuchy,

b) únik nebezpečných látok, prípravkov a odpadov, ropných produktov a následným

 kontaminovaním územia, ovzdušia, vodných tokov, zdrojov pitnej vody a

 podzemných vôd,

c) poškodenie vedení rozvodných sietí, ich zariadení.

3. Katastrofa je mimoriadna udalosť, pri ktorej dôjde k narastaniu ničivých faktorov a ich

následnej kumulácii v dôsledku živelnej pohromy a havárie.

a) veľké cestné, železničné a letecké nehody spojené s požiarmi, prípadne únikom

nebezpečných látok.

4. Teroristický útok je napadnutie objektov sústreďujúcich spravidla väčšie množstvo osôb s

cieľom spôsobiť straty na životoch, zdraví a majetku, spôsobiť strach a paniku obyvateľstva.

Na útok môžu byť použité konvenčné zbrane a prostriedky obsahujúce chemické, biologické

a rádioaktívne látky a materiály.

**B) ROZSAH MIMORIADNEJ UDALOSTI A NÁSLEDKY NA POSTIHNUTOM ÚZEMÍ A ŽIVOTNOM PROSTREDÍ**

**Živelná pohroma**

Územie postihnuté účinkami živelnej pohromy je charakterizované:

• zatopením objektov a zaplavením rozsiahleho územia,

• postihnutím veľkého počtu osôb, ktorí sú bez prístrešia a základných životných potrieb,

 šokované, zranené alebo usmrtené,

• závalmi ulíc, poškodením alebo nezjazdnosťou ciest a chodníkov,

• zničením a poškodením budov, priemyselných objektov, mostov, narušením dopravy,

 zničením kultúrnych pamiatok a chránených prírodných útvarov

• vznikom požiarov

• zhoršením hygienických podmienok, vznikom a šírením infekčných ochorení

• celkovým narušením života, životného prostredia a obmedzením výroby

Vplyvom búrok, krupobitia a vytrvalých dažďov dochádza k zaplaveniu poľnohospodárskej pôdy,

cestných komunikácií v blízkosti vodných tokov a taktiež občianskej a inej zástavby.

Kritickými oblasťami sú: cesta pri evanjelickom kostole, miestna komunikácia oproti obecnému úradu, časť cesty oproti domu č. 75.

V zimnom období na celom území obce Vojňany môže dochádzať k nezjazdnosti ciest a chodníkov vplyvom vytvárania námrazy a poľadovice, prípadne extrémneho sneženia. V spojení so silným

vetrom často dochádza k vzniku snehových jazykov a závejov.

Obec Vojňany z doteraz známych seizmických pohybov sa nachádza v pásme mierneho až dosť

silného zemetrasenia podľa MSK-64 s maximálnou magnitúdou do 4,5 Richterovej stupnice.

Cítia to všetci v budovách, zvieratá sú nepokojné, okná môžu praskať. Lampy sa viditeľne kývajú.

Môže dochádzať k poškodenie stavieb z nepálených tehál.

**Havária**

Územie postihnuté účinkami havárie je charakterizované:

• zhoršením hygienických podmienok, vznikom a šírením infekčných ochorení

• postihnutím a ohrozením osôb, ovzdušia, zvierat, terénu, vody a potravín,

Medzi potencionálne rizikové miesta vzniku požiaru môžeme zaradiť pivničné priestory obytných

domov a garáže v ktorých sa skladujú horľavé materiály (farby, riedidlá, pohonné hmoty).

**Katastrofa**

Územie postihnuté účinkami katastrofy je charakterizované:

• postihnutím a ohrozením osôb, ovzdušia, zvierat, terénu, vody a potravín,

• zhoršením hygienických podmienok, vznikom a šírením infekčných ochorení,

• narušením života, výroby a životného prostredia.

**Teroristický útok**

Územie postihnuté účinkami teroristického útoku je charakterizované:

• usmrtením, zranením a ohrozením veľkého počtu osôb,

• kontaminovaním ovzdušia, vody, potravín a terénu,

• vznikom paniky postihnutého i nepostihnutého obyvateľstva,

• vznikom značných materiálnych škôd a strát a pod.

Na území obce Vojňany sa nepredpokladajú možné ciele chemického a biologického terorizmu.

C) **NEBEZPEČNÉ VLASTNOSTI A OZNAČOVANIE LÁTOK A PRÍPRAVKOV, KTORÉ BY**

**MOHLI SPÔSOBIŤ MIMORIADNU UDALOSŤ**

**D) SPÔSOB VAROVANIA OBYVATEĽSTVA A ZÁCHRANNÉ PRÁCE**

Spôsob varovania obyvateľstva

Varovanie obyvateľstva a vyrozumenie osôb je plánované v oblasti ohrozenia a vykonáva sa ihneď

ak následkom mimoriadnej udalosti spojenej s únikom chemickej nebezpečnej látky môže dôjsť k

ohrozeniu obyvateľstva všetkými dostupnými prostriedkami, pričom hlavným zdrojom výstražného

signálu sú sirény. V časti Matejovce a Stráže pod Tatrami k varovaniu a vyrozumeniu sa využíva

miestny rozhlas.

V prípade nefunkčnosti ovládania alebo samotných prostriedkov varovania sa na ohrozenom území

zabezpečuje núdzový spôsob varovania obyvateľstva a vyrozumenie osôb pomocou mobilných

prostriedkov a komunikačných sieti.

**Varovanie obyvateľstva sa vykonáva varovnými signálmi:**

**VŠEOBECNÉ OHROZENIE**

2 – minútový kolísavý tón sirén

Varovanie obyvateľstva pri ohrození alebo vzniku mimoriadnej udalosti, ako aj pri možnosti

rozšírenia následkov mimoriadnej udalosti. Doplnková informácia : „ Pozor, únik čpavku!“

vykonaná autonómnym systémom alebo megafónom.

**OHROZENIE VODOU**

6 – minútový stály tón sirén bez opakovania

Varovanie obyvateľstva pri povodni a záplavách. Doplnková informácia : „ Pozor, ohrozenie

vodou!“ vykonaná autonómnym systémom alebo megafónom.

**KONIEC OHROZENIA**

2 – minútový stály tón sirén bez opakovania

Koniec ohrozenia, alebo koniec pôsobenia následkov mimoriadnej udalosti.

Informácie vývoji situácie a o záchranných prácach:

- Mobilnými megafónmi v ohrozených oblastiach

- Krízový štáb obce Vojňany 4583624, 0905144665

- vytvorené informačné centrum - tel. spojenie bude upresnené

- Internetová stránka obce Vojňany

**Záchranné práce**

Záchranné práce sú vykonávané v zmysle vyhlášky MV SR č. 523/2006 Z. z. o podrobnostiach na

zabezpečenie záchranných prác a organizovania jednotiek civilnej ochrany v znení neskorších

predpisov a to základnými záchrannými zložkami integrovaného záchranného systému, ostatnými

záchrannými zložkami integrovaného záchranného systému, útvarmi Policajného zboru a osobami

povolanými na osobné úkony. Sú vykonávané v závislosti od druhu, rozsahu a času vzniku

mimoriadnej udalosti.

Záchranné práce sa riadia na základe skutočnej situácie a jej predpokladaného vývoja.

Na území obce Vojňany záchranné práce plánuje, organizuje a riadi Krízový štáb obce Vojňany .

Záchranné práce vykonávajú mimo zložiek integrovaného záchranného systému, dobrovoľný

hasičský zbor a ostatné sily a prostriedky na Príkaz predsedu krízového štábu.

**Činnosť pri záchranných prácach obsahuje najmä:**

1) varovanie obyvateľstva a vyrozumenie osôb ohrozených mimoriadnou udalosťou a aj pri

zmenách situácie počas vykonávania záchranných prác,

2) vykonanie prieskumu a pozorovania na postihnutom území, ktorého cieľom je vyhľadať

postihnuté osoby mimoriadnou udalosťou, vyznačiť kontaminované a životu nebezpečné úseky,

3) vyslobodzovanie postihnutých osôb z trosiek zničených a narušených budov, vrakov dopravných

prostriedkov, ochranných stavieb, zo zaplavených priestorov a z horiacich budov,

4) prívod vzduchu a vody osobám v zavalených priestoroch a ochranných stavbách,

5) individuálnu ochranu osobám v kontaminovanom priestore a ich odsun z tohto priestoru,

6) poskytnutie prvej predlekárskej pomoci a neodkladnej zdravotnej starostlivosti zraneným osobám

vrátane odsunu postihnutých do zdravotníckych zariadení,

7) lokalizáciu a likvidáciu požiarov ohrozujúcich postihnuté osoby a nasadené sily a prostriedky,

8) kontrolu kontaminovania a ožiarenia osôb, kontrolu kontaminovania územia, ovzdušia a budov,

9) poskytnutie jódovej a špeciálnej profylaxie,

10) hygienickú očistu postihnutých osôb,

11) likvidáciu úniku nebezpečných látok a zabránenie ich šíreniu,

12) špeciálnu očistu a dezaktiváciu územia, budov, priestorov, dopravných prostriedkov a

komunikácií nevyhnutných pre činnosť nasadených síl a prostriedkov,

13) dezinfekciu, dezinsekciu a deratizáciu územia, budov, priestorov, dopravných prostriedkov a

komunikácií nevyhnutných pre činnosť nasadených síl a prostriedkov,

14) reguláciu pohybu osôb a dopravných prostriedkov na postihnutom území,

15) uzavretie postihnutého územia,

16) ochranu postihnutých osôb a nasadených síl a prostriedkov pred nepriaznivými

poveternostnými vplyvmi a následkami mimoriadnej udalosti,

17) odsun nezranených osôb z postihnutého územia,

18) núdzové zásobovanie a núdzové ubytovanie osôb, ktoré sú následkom mimoriadnej udalosti bez

základných životných potrieb,

19) poskytnutie veterinárnej pomoci postihnutým a ohrozeným zvieratám a vykonanie veterinárnej

očisty,

20) odpojenie poškodených rozvodných sietí a zariadení ohrozujúcich postihnuté osoby, nasadené

sily a prostriedky a majetok,

21) pozorovanie postihnutého územia a kontrolné merania,

22) spevňovanie alebo strhávanie poškodených stavieb, budov a konštrukcií ohrozujúcich

postihnuté osoby a nasadené sily a prostriedky,

23) uvoľňovanie zahataných vodných tokov,

24) uvoľňovanie určených cestných komunikácií a železničných tratí, vytvorenie priechodov a

prejazdov potrebných na vykonávanie záchranných prác a odsun postihnutých osôb,

25) čerpanie a vypúšťanie vody zo zaplavených častí budov a územia, kde sa vykonávajú záchranné

práce,

26) zachytávanie ropných produktov na vodných tokoch a plochách,

27) identifikáciu, odsun a pochovávanie usmrtených osôb,

28) uskladňovanie, odsun a likvidáciu kontaminovaného materiálu a ekologickú asanáciu zvyškov

nebezpečných látok,

29) psychologickú pomoc a duchovnú pomoc.

**E) ÚLOHY A OPATRENIA PO VZNIKU MIMORIADNEJ UDALOSTI**

Všeobecné zásady činnosti pri ohrození:

• uvedomte si, že najväčšiu hodnotu má ľudský život a zdravie a až potom záchrana majetku,

• pamätajte na sebaochranu, poskytnutie prvej pomoci a vzájomnej pomoci v tiesni,

• rešpektujte informácie prostredníctvom megafónu, televízie a rozhlasu,

• nerozširujte poplašné a neoverené správy,

• nepodceňujte vzniknutú situáciu a zachovajte rozvahu,

• netelefonujte zbytočne, nepreťažujte telefónne linky,

• pomáhajte ostatným, najmä starým, chorým a bezvládnym ľuďom, postarajte sa o ich deti,

• dodržiavajte pokyny zasahujúcich jednotiek Hasičského a záchranného zboru, jednotiek civilnej

ochrany a polície.

Pri pobyte v budove:

• zostaňte vo vnútri,

• vytvorte izolovaný uzavretý priestor - uzatvorte a utesnite ( lepiacou páskou ) okná, dvere,

vetráky, odstavte klimatizáciu,

• pripravte si improvizovanú ochranu dýchacích ciest, očí a odkrytých častí tela ( rukavice,

šál, okuliare, pršiplášť, gumáky ),

• zapnite rozhlas, televíziu a sledujte vysielanie,

• riaďte sa podľa pokynov mobilných jednotiek a vysielaných pokynov, nepodceňujte riziko,

• pripravte si evakuačnú batožinu ( doklady, peniaze, lieky, vodu a potraviny na 2-3 dni ),

• budovu opustite len na pokyn,

• pri opustení bytu uzatvorte prívod plynu, elektriny a vody,

• uzamknite byt, dom.

Pri pobyte mimo budovu:

• zachovajte rozvahu, zorientujte sa podľa situácie a rozhodnite sa pre opustenie ohrozeného

priestoru,

• vaše rozhodnutie je závislé od smeru vetra a vašej polohy, priestor opustite najkratšou cestou

v smere kolmom na smer vetra a šíriacej sa nebezpečnej látky,

• pri opúšťaní priestoru si chráňte dýchacie cesty improvizovanými prostriedkami

( vreckovkou, šálom ),

Zásady správania sa pred ohrozením povodňami a záplavami

· Vytypujte si bezpečné miesto, ktoré nebude zaplavené vodou,

· hodnotné veci zo suterénov, prízemných priestorov a garáží umiestnite do vyššieho poschodia,

· pripravte si vrecia s pieskom na utesnenie nízko položených dverí a okien,

· pripravte si trvanlivé potraviny a pitnú vodu na 2-3 dni,

· ak ste vlastníkom osobného automobilu, pripravte ho na použitie,

· pripravte veci, ktoré by mohla odniesť voda,

· pripravte si evakuačnú batožinu.

Zásady správania sa v období povodní a záplav

· **Opustíte ohrozený priestor,**

· netelefonujte, len v prípade tiesňového volania,

• v prípade vyhlásenia evakuácie dodržujte zásady pre opustenie ohrozeného priestoru,

rešpektujte pokyny členov evakuačnej komisie,

• v prípade časovej tiesni sa okamžite presuňte na vytypované miesto, ktoré nebude zaplavené vodou

• nešírte paniku a nerozširujte neoverené správy.

**Zásady správania sa po povodniach a záplavách**

• Nechajte si skontrolovať stav obydlia (statická narušenosť, obývateľnosť,) rozvody energií

(plyn, elektrická energia), stav kanalizácie a rozvod vody,

• zabezpečte likvidáciu uhynutých zvierat, poškodených potravín, poľnohospodárskych plodín zasiahnutých vodou - riaďte sa pokynmi hygienika,

• informujte sa o miestach humánnej pomoci,

• kontaktujte príslušné poisťovne ohľadom náhrady škôd. Činnosť pri nutnosti urýchleného opustenia ohrozeného priestoru

V prípade, ak musíte rýchlo opustiť priestor ohrozenia, alebo sa nachádzate v uzatvorených priestoroch, vykonajte nasledovné opatrenia:

• Uzatvorte prívod plynu, vody a elektriny.

• Pripravte si a vezmite so sebou najnutnejšie veci (doklady, cenné veci malých rozmerov, lieky

a pod.

• Uzamknite byt.

• Presvedčte sa, či vaši susedia vedia o vzniknutej situácii.

• V prípade, ak sa vo vašom okolí nachádzajú deti bez dozoru, starí alebo nevládni ľudia pomôžte im.

• Sledujte rozhlas, televíziu, miestny rozhlas atď., kde sa dozviete informácie o možnom

ohrození.

• Dodržujte pokyny osôb a príslušných orgánov, ktoré zabezpečujú evakuáciu.

• Použite prostriedky improvizovanej ochrany dýchacích ciest a povrchu tela.

• Priestor opúšťajte najkratšou cestou, podľa možností kolmo na smer vetra.

• Vždy zachovávajte rozvahu!

**Odporúčaná hmotnosť a zloženie úkrytovej a evakuačnej batožiny**

Odporúčaná hmotnosť úkrytovej batožiny: 10 - 15 kg

Odporúčaná hmotnosť evakuačnej batožiny: do 25 kg pre deti

 do 50 kg pre dospelých

Čo vám nemá chýbať v batožine?

· osobné doklady, dôležité dokumenty, peniaze, cennosti malých rozmerov,

· osobné lieky, vitamíny a nevyhnutné zdravotnícke potreby,

• základné trvanlivé potraviny a nápoje v nepriepustných obaloch na 2-3 dni,

• predmety osobnej hygieny a dennej potreby,

• náhradná bielizeň, odev, obuv, nepremokavý plášť,

• prikrývka, spací vak,

• vrecková lampa, sviečka a zápalky,

• ďalšie nevyhnutné osobné veci podľa potreby a uváženia (mobilný telefón),

• pre deti nezabudnite pribaliť hračku

**Zoznam vecí, ktoré je zakázané brať do úkrytu:**

· zbrane všetkého druhu, alkohol a iné návykové látky, zapáchajúce a ľahko zápalné látky,

· objemné predmety, kočíky, periny a pod.,

• domáce zvieratá, psy, mačky a iné,

• zapaľovače, cigarety, ponorné variče, jedlá podliehajúce rýchlemu znehodnoteniu.

Zásady správania sa v úkrytoch

• správajte sa zodpovedne a riaďte sa úkrytovým poriadkom, dbajte na pokyny obsluhy úkrytu

• neplýtvajte vodou a potravinami,

• udržujte čistotu a poriadok,

• nepohybujte sa zbytočne po úkryte a nehovorte hlasno,

• chovajte sa kľudne, vzájomne si pomáhajte,

• nefajčite, nepoužívajte otvorený oheň a elektrické spotrebiče. Improvizovaná ochrana dýchacích ciest a povrchu tela

Improvizované prostriedky individuálnej ochrany sú určené na ochranu dýchacích ciest a očí,

ak neboli vydané ochranné masky a prostriedky na ochranu povrchu tela.

Improvizované prostriedky individuálnej ochrany sa používajú najmä pri:

• presune osôb do úkrytov,

• úniku z priestoru zamoreného nebezpečnou látkou,

• prekonávaní zamoreného priestoru,

• evakuácii obyvateľstva.

**Ochrana hlavy**

Odporúča sa použiť čiapky, šatky, šály, cez ktoré je vhodné natiahnuť kapucňu, prípadne nasadiť

ochrannú prilbu (najlepšie cyklistickú, pracovnú, lyžiarska a podobne). Najvhodnejším spôsobom

ochrany úst a nosa je prekrytie týchto častí kusom flanelovej tkaniny alebo froté uterákom mierne

navlhčeným vo vode, vodnom roztoku sódy alebo kyseliny citrónovej. Oči chránime okuliarmi

uzavretého typu (potápačské, plavecké, lyžiarske a podobne). Vetracie prieduchy na okuliaroch

prelepíme lepiacou páskou.

**Ochrana trupu**

Všeobecne platí zásada, že každý druh odevu poskytuje určitú mieru ochrany, pričom väčší počet

vrstiev zvyšuje koeficient ochrany. Na ochranu môžete použiť dlhé zimné kabáty, bundy, nohavice,

kombinézy, šuštiakové športové súpravy. Použité ochranné odevy je nutné dostatočne utesniť na

krku, rukávoch a nohaviciach. Netesnené zapínanie a rôzne nežiadúce trhliny v odeve je nutné

prelepiť lepiacou páskou. Ku všetkým ochranným odevom je vhodné použiť nepremokavý plášť

(napr. plášť do dažďa) alebo plachtu prehodenú cez hlavu.

**Ochrana rúk a nôh**

Veľmi dobrým ochranným prostriedkom rúk sú gumené rukavice. Pre ochranu nôh sú najvhodnejšie

gumené a kožené čižmy, kožené vysoké topánky. Pri použití nízkych topánok je vhodné zhotoviť si

návleky z igelitových sáčkov alebo tašiek.

Pri použití improvizovanej ochrany je potrebné dodržiavať nasledujúce zásady:

• celý povrch tela musí byť zakrytý,

• všetky ochranné prostriedky je nutné čo najlepšie utesniť,

• na dosiahnutie vyšších ochranných účinkov kombinujte viac ochranných prostriedkov, alebo

použite odev v niekoľkých vrstvách.

**F) PODROBNOSTI O TOM, KDE SA DAJÚ ZÍSKAŤ ĎALŠIE INFORMÁCIE SÚVISIACES PLÁNOM OCHRANY OBYVATEĽSTVA**

Ďalšie informácie súvisiace s Plánom ochrany obyvateľstva je možné získať priamo na obecnom

úrade u pracovníka obrany, bezpečnosti a ochrany.

Pripomienky a návrhy do Plánu ochrany obyvateľstva je možné podať písomne alebo ústne:

adresa Obec Vojňany, Vojňany č.4, 059 02 Slovenská Ves

tel. 4583624

mobil 0905 144 665

e-mail: obec@vojnany.sk